kardosdrur/scandi-wiki huggingface dataset:
Lafayette (Indiana)

Lafayette er en by i Tippecanoe County i Indiana, USA. Byen ligger 101 km nordvest for Indianapolis og 201 km sydøst for Chicago. West Lafayette ligger overfor Lafayette på den anden side af Wabash River. West Lafayette er hjemsted for Purdue University, som bidrager væsentligt til begge bysamfund. Sammen udgør Lafayette og West Lafayette kernen i Lafayette metropolitan area, som havde et skønnet indbyggertal på 224.709 i 2021 ifølge US Census Bureaus skøn for 2021.

Ved folketællingen i USA i 2020 var indbyggertallet i Lafayette 70.783, hvilket var en stigning på 25 % fra 56.397 i 2000. Ved folketællingen i 2020 havde nabobyen West Lafayette 44.595 indbyggere og Tippecanoe County 186.291.

Lafayette blev grundlagt i 1825 på den sydøstlige bred af Wabash River nær det sted, hvor floden bliver ufremkommelig for flodbåde. Der havde været et fransk fort og handelspost siden 1717 på den modsatte bred ca. 5 km nedstrøms. Byen er opkaldt efter den franske general Marquis de Lafayette som var en helt fra den amerikanske uafhængighedskrig. Den fik bystatus i 1853.

Referencer 

Byer i Indiana
Laurence Trimble

Laurence Norwood Trimble (15. februar 1885 – 8. februar 1954) var en stumfilmsinstruktør, manuskriptforfatter og skuespiller. Trimble begyndte sin filmkarriere med at instruere hunden Jean, den første hund med en hovedrolle i en film. Han fik sin skuespildebut i 1910 i stumfilmen Saved by the Flag efterfølgende instruerede han mange film for Vitagraph-studierne og andre studier og blev produktionsansvarlig for Florence Turners uafhængige filmselskab i England (1913–1916). Trimble var primært kendt for sine fire film med Strongheart, en schæferhund han fandt og trænede op til at blive den første store hundestjerne. Efter han forlod filmindustrien trænede han dyr, herunder førerhunde til blinde.

Udvalgt filmografi 
Larry Trimble var instruktør på nedenstående film med mindre andet er skrevet.

Referencer

Eksterne links 

 
 "Flashback: New England Director Larry Trimble", Imagine News Magazine (March 2000)

 

Filminstruktører fra USA
Edoardo Affini

Edoardo Affini (født 24. juni 1996 i Mantova) er en cykelrytter fra Italien, der er på kontrakt hos .

Referencer

Eksterne henvisninger 

 
 
 

Mandlige cykelryttere fra Italien
Roofing-filter

Et roofing-filter er et filter, der bruges i en superheterodynsystem (fx i en kortbølgemodtager og kortbølgetransceiver) med mere end en mellemfrekvens. Et roofing-filter findes efter den første mikser. Målet med et roofing-filter er at begrænse båndbredden fra første mellemfrekvens (1. MF). Stærke signaler uden for radiokanalen, som kan forårsage overstyring og dermed forvrængning og intermodulation af de følgende forstærkertrin og miksere. Herudover kan disse trin blive signalmæssigt blokeret.

Til generel amplitudemodulation er en båndbredde omkring 6–20 kHz acceptabelt. Modtagerens effektive båndbredde bestemmes ikke af roofing-filteret, men for det meste af et efterfølgende krystalfilter, mekanisk filter eller DSP-filter i en senere mellemfrekvens. Disse filtre tillader en meget bedre filtreringskurve end et roofing-filter, som ofte bruger en høj første MF over 40 MHz. Roofing-filteret er normalt krystal- eller keramiske filtertyper.

Til mere krævende anvendelser som at lytte til svage CW- eller SSB-signaler kræves der et roofing-filter, der giver en mindre båndbredde, der passer til signalmodtagelsen. 250 Hz, 500 Hz eller 1,8 kHz (for SSB) ville være acceptable båndbredder. Disse smalle filtre kræver, at modtageren bruger en første MF et godt stykke under VHF-området, måske 9 eller 11 MHz.

Historisk
En af de tidligste fundne omtaler af frasen roofing-filter er i en offentlig artikel januar 1970 af B.M. Sosin og i en tidsskriftsartikel i 1971.

Referencer

Elektroniske filtre
Deta (Timiș)

Deta (; ; ) er en by i distriktet Timiș i Rumænien. Den har  indbyggere, og administrerer en enkelt landsby, Opatița.

Geografi 
Deta ligger på sletten ved floden Bârzava og krydses af Birdanca, en biflod til Bârzava, som i perioder med oversvømmelser fungerer som en ventil for Bârzava. Den grænser op til Voiteg mod nord, Birda mod nordøst og øst, Denta mod syd og Banloc mod vest.

Historie 
Der er arkæologiske beviser på at stedet har været beboet siden neolitikum, senere udviklet i de andre historiske epoker (bronzealder, jernalder, det romerske Dakien og folkevandringstiden). I den romerske periode eksisterede det romerske castrum Potula her. Den første registrerede omtale af Deta finder sted i 1360, under navnet Ded, der er adelsmanden Johannes de Deeds besiddelse, hvoraf det nuværende navn stammer.

Kilder og henvisninger 

Byer i distriktet Timiș
Flow cytometry

Flow cytometry, Flow cytometri (FC , FCM) er en laboratorieteknik til gruppering og tælling af celler ved hjælp af laserlys. Teknikken går ud på, at celler passerer én efter én gennem en lille kanal, hvor de belyses af en laserstråle, hvorefter det reflekterede og det afbøjede laserlys måles. Det reflekterede lys er et mål for, hvor meget granulat der er i cellen, og det afbøjede lys er et mål for, hvor stor cellen er. Med disse to simple variable kan f.eks. cellerne i blodet opdeles i røde blodlegemer, blodplader og forskellige grupper af hvide blodlegemer samtidig med at de tælles.

I avanceret flowcytometri kan man mærke celler med fluorescerende stoffer, f.eks. ved at tilføje antistoffer, der binder til specifikke proteiner, eller stoffer, der binder til DNA. Det fluorescerende lys måles, og så kan mængden af ​​et bestemt protein eller mængden af ​​DNA estimeres i hver enkelt celle. Avancerede instrumenter kan have flere forskellige lasere og måle mange parametre samtidigt.

Gating 

Informationen fra flow cytometri præsenteres ofte som et todimensionelt punktplot, hvor hver prik repræsenterer en måling. Gating er opdelingen af cellerne i en prøve i undergrupper eller underpopulationer. Forskellige grafer kan vise forskellige aspekter af cellepopulationen, såsom cellestørrelser, indhold af DNA eller chromoforer.

Anvendelser 

Flow cytometri er meget udbredt i immunologisk forskning og til diagnosticering af blodsygdomme eller tælling af sædceller. Andre anvendelser er i cellebiologi og marinbiologi.

De fluoriserende markører kan f.eks. være monoklonale antistoffer mod specifikke sygdomsmarkører eller cellemarkører.

Fluorescensaktiveret cellesortering, FACS 

En variant af flow cytometri, der fejlagtigt bruges som synonym for flow cytometri, er fluorescensaktiveret cellesortering, som går under forkortelsen FACS. Ved FACS sorteres celler efter om de fluorescerer eller ej. Hver celle er i en separat dråbe og det fluorescerende lys giver dråben en elektrisk ladning. Når dråben så passerer ladede plader, vil cellerne blive sorteret ud fra deres ladning og opsamlet.

Henvisninger 

Cellebiologi
Laboratorieteknikker
Benjamin Lamberth

Benjamin Lamberth (født 1980) er en dansk romanforfatter og foredragsholder. Han er bedst kendt for romanen Tabernes Atlantis, der skildrer en moderne mandekrise.

Benjamin Lamberth er opvokset på øen Saltholm  . Efter endt læreruddannelse har Benjamin Lamberth arbejdet i Oplevelsescenter Nyvang i skiftende stillinger, senest som formidlingschef. Benjamin Lamberth sidder i bestyrelsen for Danske Skønlitterære Forfattere som næstforperson.

Bibliografi 
 Datahelten, Byens Forlag - 2019
 Dæmring, Byens Forlag - 2020
 Hvor du er (bidrag til antologi), Byens Forlag - 2020
 Tabernes Atlantis, Byens Forlag - 2021

Referencer

Eksterne henvisninger 
 Officiel hjemmeside 
 Benjamin Lamberth på Bibliografi.dk

Romanforfattere fra Danmark
Kirsten Christensen

Kirsten Christensen (født 7. februar 1943, København) er en dansk kunstmaler og keramiker. Et af hendes hovedværker er udstillingen Min Mor og Mig, hvor hun i 17 keramiske relieffer skildrede sin opvækst med en enlig, fattig mor, og morens senere sygdom og patientgørelse, som et stærkt eksistentielt vidnesbyrd. Værket placerede hende som en af de mest originale kunstnere i sin generation. Hun er repræsenteret på adskillige danske museer, f.eks. Holstebro Kunstmuseum, Kunsten Museum of Modern Art Aalborg, KØS - Museum for kunst i det offentlige rum, ARoS Aarhus Kunstmuseum, Vejle Kunstmuseum og Statens Museum for Kunst. 

I 2020 udkom kunstnerbiografien Kirsten Christensen: Keramisk testamente på Gyldendal, der præsenterer det særlig univers der optræder i hendes værker på tværs af skrift, tegning, akvarel og keramik.

Kilder og henvisninger 

Kunstnere fra Danmark
Gătaia

Gătaia (; , arkaisk Gotthal; ) er en by  i  distriktet Timiș i Rumænien. Den administrerer fem landsbyer: Butin, Percosova, Sculia, Șemlacu Mare og Șemlacu Mic. Den blev erklæret som en by i 2004 og administrerede også fire andre landsbyer indtil det tidspunkt, hvor de blev samlet for at danne Birda kommune.
Byen har  indbyggere.

Geografi 

Gătaia ligger på begge breder af floden Bârzava. Nogle af landsbyerne (Șemlacu Mare, Șemlacu Mic, Butin og Percosova) ligger syd for Gătaia omkring Șumigu-bakken, en uddød vulkan på Tisa-sletten, langs bækkene Moravița, Crivaia og Clopodia, der også ligger ved Bârzava-floden, men vest for Gătaia, og indtager den nordligste position i byns område. Gătaia forbinder Timișoara og Reșița både med jernbane og med nationalvej 58.

Kilder og henvisninger

Byer i distriktet Timiș
Persienne

En persienne eller et rullegardin er en vinduesafskærmning. Der er mange forskellige slags persienner, som kan styres og reguleres. En typisk persienne består af flere lange vandrette eller lodrette lameller af forskellige typer hårdt materiale, herunder træ, plastik, el.lign., som holdes sammen af snore, der løber gennem persiennens lameller.

Referencer

Eksterne henvisninger 

Vinduer
Møbler
Lade (album)

Lade, er titlen på det syvende studiealbum af det danske heavy-metalband, Red Warszawa. Albummet blev som de fleste andre albums fra Red Warszawa indspillet i Mayonaise Studio i løbet af 2020, og blev udgivet den 24. april samme år. Det var første gang i 10 år at Red Warszawa var udkommet med ny musik. Nogle numre havde dog allerede været spillet løbende til koncerter forinden, herunder nummeret "Bollet Ihjel Af Hest".

Spor 
 Fuck Fuglene
 Uzbekistan
 Syg
 Bøsser Boller Bedre
 Gerontofil
 Narkomanen Han Har Altid Travlt
 Erling Og Pøllerne
 Dildoparty For Mænd
 Majas Kalender
 Flasken
 Jeg Kan Ikke Lide Folk Med Briller
 Sweden Rock 2011
 Fuck Mensa
 Vild Med Pap
 Bollet Ihjel Af Hest
 Husblas
 Fried Lies
 Peter Madsen
 Premenstruelle Kvinder Og Sexfikserede Fyre
 Ytringsfriheden I DK

Medvirkende 
 "Lækre" Jens Mondrup - Vokal (undtagen på "Bollet Ihjel Af Hest").
 "Heavy" Henning Nymand - Guitar, Bas, Keyboard, Kor, (vokal på "Bollet Ihjel Af Hest").
 "Morbus Crohn" Mads Volf-Kjær - Trommer, slagtøj

Referencer

Eksterne henvisninger 
 

Album fra 2020
Red Warszawa-album
Cathie Pilkington

Cathie Pilkington (født 1968 i Manchester, UK.) er en britisk billedhugger tilknyttet   i London.
Hun arbejder især med mindre grafiske formater.

Pilkington blev inviteret som gæst, afløsende Freud, Celia Paul o.a., og blev medlem før 2018 sammen med Paula Rego.

Billedhuggere fra Storbritannien
Medlemmer af Royal Academy of Arts
Sonic the Hedgehog 2 (film fra 2022)

Sonic the Hedgehog 2 er en amerikansk action-komediefilm fra 2022, baseret på Sega’s mest berømte spillefigur og maskot, Sonic the Hedgehog.

Filmen blev fulgt op af Sonic the Hedgehog (2020).

Handling 

Sonic har slået sig ned i byen Green Hills, hvor han vil bevise, at han er en ægte helt. Men snart vender Dr. Robotnik tilbage sammen med sin nye håndlanger Knuckles.

Den gemene Robotnik leder efter en smaragd, der kan udslette civilisationer og føre hans onde planer ud i livet.

Sammen med sin makker, den tohalede ræv Tails, drager Sonic derfor ud på et jordomspændende eventyr for at finde smaragden før Robotnik og hans håndlangere.

Medvirkende 
 Ben Schwartz som Sonic the Hedgehog
 Colleen O'Shaughnessey som Miles "Tails" Prower
 Idris Elba som Knuckles the Echidna
 Jim Carrey som Dr. Ivo Eggman (Robotnik)
 James Marsden som Tom Wachowski
 Tika Sumpter som Maddie Wachowski
 Natasha Rothwell som Rachel
 Adam Pally som Wade Whipple
 Shemar Moore som Randall Handel
 Lee Majdoub som Agent Stone
 Tom Butler som Commander Walters

Referencer

Eksterne henvisninger 
 

Amerikanske film fra 2022
Familiefilm
Film baseret på spil
Sonic the Hedgehog
Film fra Paramount
Simon Billy

Simon Billy, født 5. december 1991 i Montpellier, er en fransk speedskiløber.  Han er søn af speedskiløberen Philippe Billy, tidligere verdensrekordholder på 243.902 km/t.

Simon Billy stod på ski fra en tidlig alder og blev trænet af sin far. Hans yngre bror Louis Billy er også speedskiløber (241.125 km/t).

Billy bor i Vars, Hautes-Alpes, hvor verdens hurtigste speedskibane er placeret.

Den 22. marts 2023 satte Simon Billy en ny verdensrekord med 255.500 km/t.

Referencer

Eksterne henvisninger 
  Simon Billys hjemmeside
   Billede af Simon Billy

Alpine skiløbere fra Frankrig
Rodrigo Y Gabriela

Rodrigo y Gabriela (Rodrigo og Gabriela) er en mexicansk akustisk guitarduo, der består af guitaristerne Rodrigo Sánchez og Gabriela Quintero. Deres musik er påvirket af flere genrer inklusive nuevo flamenco, rock og heavy metal. Deres indspilninger består for en stor dels vedkommende af instrumentale duetter på flamenco guitar.

De bor i Mexico City, men deres karriere begyndte i Dublin, Irland, da de boede der i en 8-årig periode. De har udgivet fem studiealbums, tre livealbums og en EP. I 2011 samarbejdede de med Hans Zimmer på Pirates of the Caribbean: On Stranger Tides-soundtracket, og de bidrog også til soundtracket til Den Bestøvlede Kat.

De har turneret internationalt og i maj 2010 optrådte de i Det Hvide Hus for præsident Barack Obama.

I januar 2020 vandt deres femte studiealbum Mettavolution en Grammy Award for Best Contemporary Instrumental Album.

Diskografi

Selvudgivne albums 
 Foc (April 2001)

Studiealbums

Livealbums

EP'er 
 Live Session (2007)
 Mettal (2020)
 Jazz (2021)

Singles 
 "Mettavolution" - #25 på US Adult Alternative Songs

Referencer

Eksterne henvisninger 

 
 Official Rodrigo y Gabriela site
 Video Channel on MUZU TV
 Interview on WNYC's Soundcheck
 "The Musical Migration of Rodrigo y Gabriela" (Interview with Gabriela) in Irish Migration Studies in Latin America journal, March 2007
 Interview on NPR's All Things Considered, October 10, 2009
 Rodrigo y Gabriela Rock the White House
 Anil Prasad, "Rodrigo y Gabriela Raucous rhythms", Innerviews.org, 2006

Duoer
Musikgrupper fra Mexico
Musikgrupper fra 2000
John Fetterman

John Karl Fetterman (født 15. august 1969) er en amerikansk politiker, som siden 3. januar 2023 har været juniorsenator fra Pennsylvania. Før det var han viceguvernør i Pennsylvania fra 2019 til 2023. Fetterman bliver beskrevet, som en progressiv demokrat, som går ind for ind for en minimumsløn på 15$ i timen, afskaffe dødsstraf, legalisere cannabis og sundhedspleje som en ret.

Medlemmer af USA's kongres for det demokratiske parti
Medlemmer af Senatet i USA
Tim Moffitt

Timothy Douglas Moffitt er en amerikansk republikansk politiker som siden 1. januar 2023 har været medlem af North Carolinas senat.

Politikere fra USA
Katie Britt

Katie Elizabeth Britt (født Boyd, 2. februar 1982 i Enterprise i Alabama i USA) Er en amerikansk politiker fra det republikanske parti i USA. Hun har siden den 3. januar 2023 været Junior senator fra Alabama. Britt er den første kvinde, der er blevet valgt til det amerikanske senat fra Alabama og den yngste republikanske kvinde, der nogensinde er valgt til senatet. Hun er gift med Wesley Britt og sammen har de 2 børn.

Kilder og henvisninger

Politikere fra USA
Nathan Evans (sanger)

Nathan Evans (født 19. december 1994) er en skotsk sanger fra Airdrie, Skotland, der er bedst kendt for at synge sømandsviser. Evans blev berømt i 2020 ved at lægge videoer af sig selv der sang på TikTok. I 2021 udgav han et cover af sangen "Wellerman" der nåede førstepladsen på UK Singles Chart og kom på hitlisterne i flere andre lande.

Diskografi

Albums

Singler

Musikvideoeer

Noter

Referencer

Eksterne henvisninger 
 

Sangere fra Skotland
ČSOB

ČSOB eller officielt Československá obchodní banka, a.s. er en tjekkisk bank og et datterselskab til KBC Groep. De driver en universal bank med 280 ČSOB filialer og 3.300 Česká pošta-filialer under navnet Poštovní spořitelna.

ČSOB blev etableret i 1964 i Tjekkoslovakiet. I 1999 blev banken privatiseret, da belgiske KBC Bank købte 66 %.

Referencer 

Virksomheder fra Tjekkiet
Etableret i 1964
Loituma

Loituma er en finsk kvartet, hvis medlemmer kombinerer finsk vokaltradition med lyden fra strengeinstrumentet kantele. Loituma blev valgt til Ensemble of the Year ved Kaustinen Folk Music Festival i 1997.
Gruppen er mest kendt for deres sang "Ieva's polka" der er blevet brugt til mange internetmemes, heriblandt Loituma Girl.

Diskografi

Albums 
 Loituma (udgivet i Finland i 1995) / Things of Beauty (udgivet i USA i 1998)
 Kuutamolla (udgivet i Finland i 1998) / In the Moonlight (udgivet i USA i 1999)

Singles

Referencer

Eksterne henvisninger 

 

Musikgrupper fra 1989
Musikgrupper fra Finland
U. S. Steel Košice

U. S. Steel Košice, s.r.o. er en slovakisk stålproducent, der er lokaliseret i Košice. I år 2000 blev aktiverne i det tidligere Východoslovenské železiarne (VSŽ) Košice overtaget af U.S. Steel. I 2019 var der 10.478 ansatte i virksomheden.

Referencer 

Virksomheder fra Slovakiet
Etableret i 2000
Beklædningstilbehør

Beklædningstilbehør eller accessoires er genstande, der bruges i mode som benyttes sekundært som en del af en persons beklædning. Beklædningstilbehør bliver ofte valgt for at fuldende eller komplimentere bærerens udseende eller look. De har muligheden for yderligere at udtrykke individets identitet og personlighed. Accessoires kommer i mange former, størrelser og farver.

Beklædningstilbehør kan bliver opdelt i to overordnede grupper; dem som bliver båret i hænderne og dem som bæres på kroppen. Blandt de accessoires som bæres i hånden er punge, håndtasker, vifter, parasoller og paraplyer, stokke og ceremonielle sværd. Accessoires som bæres på kroppen er jakker, støvler og sko, kravatter, slips, butterflys, kyser, bælter og seler, handsker, muffer, smykker som halskæder, armbånd, ringe, øreringee og piercinger, ure, briller, ordensbånd, sjaler, halstørklæder og tørklæder, sokker og nylonstrømpe.

Referencer 

Beklædning
Volkswagen Slovakia

Volkswagen Slovakia a.s. er en slovakisk bilproducent med hovedkvarter i Bratislava. Virksomheden har siden 1991 været et datterselskab til Volkswagen Group.
1. juli 1971 blev virksomheden Bratislavské Automobilové Závody (BAZ) etableret som en bilfabrik der fremstillede Škoda Auto-modeller.
I Maj 1991 købte Volkswagen Group 80 % af aktierne i BAZ og ændrede navnet til Volkswagen Slovakia.

På bilfabrikken i Bratislava produceres forskellige Audi-, Porsche-, Volkswagen-, Seat- og Skoda-modeller.
 Der er også fabrikker i: Martin (komponenter), Košice (Rusland) og Stupava (værktøj).

Referencer 

Virksomheder fra Slovakiet
Ciacova

Ciacova (; ; ; ) er en by i distriktet Timiș i Rumænien. Den administrerer fire landsbyer: Cebza, Makedonien, Obad og Petroman. Da den blev erklæret en by i 2004, blev landsbyerne Gad og Ghilad, som den administrerede indtil da, skåret fra for at danne Ghilad kommune.
Byen har  indbyggere.

Geografi 
Ciacova ligger på Timiș-sletten ved Timișul Mort-floden, omkring 28 km sydvest for Timișoara.
Landskabet er fladt med en svag hældning mod sydvest i Banat-flodernes afvandingsområde til Tisza. Timiș-sletten var oprindeligt forbundet med Pannoniske slette, dannet i Kvartærtiden af vandet, der opstemmede det Pannoniske Hav der i Mesozoikum blev en del af Karpaterne.

Der er små lavninger (cenotes), rester af søer, damme eller sumpe, der eksisterede her indtil det 18. århundrede, hvor det østrig-ungarske imperium udførte en omfattende plan for dræning og opdæmning. I dag kan resterne af disse damme ses på markerne i form af lidt uddybede cirkler.

Kilder og henvisninger 

Byer i distriktet Timiș
Jonas Høydahl

Jonas Kind Høydahl (født 19. december 2005 i Sande) er en cykelrytter fra Norge, der kører for .

Karriere 
Høydahl fik sin cykelopdragelse på mountainbike, da hans far er den tidligere profesionelle MTB-rytter Rune Høydahl. Jonas Høydahl har også dyrket langrend og håndbold. I 2022 kørte han sit første officielle løb i landevejscykling, da han deltog ved Tour te Fjells.

I marts 2023 blev det offentliggjort at Høydahl fra starten af 2024 havde skrevet en toårig kontrakt med det hollandske kontinentalhold , der er World Tour-holdet s udviklingshold.

Referencer

Eksterne henvisninger 
 
 

Personer fra Vestfold
Mandlige cykelryttere fra Norge
Nuværende medlemmer af Senatet (USA)

Dette er en liste over nuværende medlemmer af USA's Senat. Senatet består af 100 medlemmer, to fra hver delstat.

Partimedlemskab 

 - Alle 3 løsgængere i Senatet sidder sammen med Demokraterne.

Senatorer 

Noter:

 - Kyrsten Sinema blev valgt som medlem af Demokraterne. Hun forlod partiet i december 2022, men sidder stadig i Demokraternes partigruppe.

 - Angus King og Bernie Sanders er begge løsgængere, men sidder sammen med Demokraterne.

Se også 
 for medlemmer af Kongressens andet kammer

Fodnoter

Kilde 

 "U.S. Senate: Senators"

Eksterne henvisninger 

Medlemmer af USA's kongres
Clifford Smith

Clifford Smith (1894–1937) var en filminstruktør fra USA, som også af og til optrådte som skuespiller og filmproducer. Han instruerede over 80 film mellem 1915 og 1937 og flere filmserier. Meget af hans arbejde var for Universal Pictures. Han lavede primært westerns og arbejdede bl.a. med en filmstjerne som William S. Hart.

Udvalgt filmografi 

 The Apostle of Vengeance (1916)
 The Devil Dodger (1917)
 One Shot Ross (1917)
 The Boss of the Lazy Y (1917)
 The Learning of Jim Benton (1917)
 The Medicine Man (1917)
 The Red-Haired Cupid (1918)
 The She Wolf
 The Cyclone (1920)
 3 Gold Coins (1920)
 Crossing Trails (1921)
 Daring Danger (1922)
 Ridgeway of Montana (1924)
 The Back Trail (1924)
 Singer Jim McKee (1924)
 Fighting Fury (1924)
 The Sign of the Cactus (1925)
 A Roaring Adventure (1925)
 Ridin' Thunder (1925)
 Bustin' Thru (1925)
 The White Outlaw (1925)
 The Call of Courage (1925)
 The Fighting Peacemaker (1926)
 The Wild Horse Stampede (1926)
 The Desert's Toll (1926)
 The Man in the Saddle (1926)
 The Terror (1926)
 The Phantom Bullet (1926)
 Sky High Corral (1926)
 The Demon (1926)
 Rustlers' Ranch (1926)
 A Six Shootin' Romance (1926)
 The Ridin' Rascal (1926)
 The Scrappin' Kid (1926)
 The Set-Up (1926)
 The Arizona Sweepstakes (1926)
 Open Range (1927)
 Loco Luck (1927)
 The Valley of Hell (1927)
 The Three Outcasts (1929)
 The Texan (1932)
 Five Bad Men (1935)
 Wild West Days (1937, filmserie)
 Radio Patrol (1937, filmserie)
 Secret Agent X-9 (1937, filmserie)
 Jungle Jim (1937, filmserie)

 Referencer 

 Bibliografi 
 Henryk Hoffmann. Western Movie References in American Literature''. McFarland, 2012.

Eksterne links 

 

Filminstruktører fra USA